text: Vigo hjælper naboen og sikrer også lokale købmænd
  31 oktober 2016 kl. 17.13
  REMA 1000 har lanceret ny app, hvor folk som i forvejen er ude at handle, også handler for fx.naboer eller andre i området.   
  Som den første af sin slags i Danmark gør appen Vigo det muligt at handle fra sin smartphone og få varene leveret til døren af privatpersoner, som i forvejen er ude at handle eller som gerne vil tjene en skilling.
  Som regel foregår nethandel ellers ved, at et stort centrallager leverer de varer man bestiller på nettet. Med den nye app Vigo handler lokale folk i den lokale REMA 1000 for andre mennesker,som har lagt en indkøbsliste ind på appen. Derved sikres også købmandens overlevelse i forhold til almindelig nethandel, som ellers ofte kvæler små købmænd.
  Appen Vigo blev lanceret i sidste uge, og købmændene kan allerede se effekten. Den første uge hvor Vigo var tilgængelig meldte 10.000 brugere sig til. Nu er tallet over 18.000.  
  Alle kan melde sig som indkøbere og betalingen foregår via Mobile pay.
  REMA 1000 har hovedkontor i Horsens og direktør Henrik Burkal håber, at rigtig mange med tiden vil bruge den nye app Vigo og dermed hjælpe hinanden i dagligdagen, på sigt måske endda uden at få penge for det, lidt ligesom man gjorde i gamle dage i landsbyerne, siger han til TV SYD.    
  I dag tage vi "Med På Job" hos REMA 1000s  hovedkvarter i Horsens. Se med kl 19.55 eller 22.35 på TV SYD+
  